Ταξίδεψε με τον εχθρό αυτοβούλως.
Αδύνατον.
Ήταν γραφτό να κάνει αυτήν την επιλογή.
Δεν είχα αρκετό χρόνο για να την ετοιμάσω να επιλέξει σωστά.
Ίσως, για τη Σαμπίν,
αυτή να ήταν η μόνη επιλογή.
ΣΤΑ ΠΡΟΗΓΟΥΜΕΝΑ ΕΠΕΙΣΟΔΙΑ
Η Σαμπίν Ρεν θα έχει την ευκαιρία να βρει τον Έζρα Μπρίτζερ.
Κι αν το πετύχει,
εσύ κι ο δάσκαλός σου θα τους ξεπαστρέψετε.
Πρωταρχικός μας στόχος είναι να φύγουμε από αυτόν τον γαλαξία.
Δεν έχει σημασία αν η Ρεν κι ο Μπρίτζερ σκοτωθούν ή ξεμείνουν εδώ.
Ξέρετε τον Έζρα Μπρίτζερ; Είναι φίλος μου.
Το ήξερα πως ήσουν αξιόπιστη.
Μολονότι, σου πήρε πολύ χρόνο.
Έρχονται κι άλλοι. Μια Τζεντάι.
Μήπως είναι η πρόσφατα θανούσα Ασόκα Τάνο;
Αδύνατον.
Θέλω να μάθω για το παρελθόν, το ιστορικό, την πατρίδα, τον δάσκαλό της, τα πάντα.
Μάλιστα, αρχιναύαρχε.
Αν μια αστρική φάλαινα πλησιάσει στον Περίντεα...
σκοτώστε την άνευ επιφυλάξεων.
Εσύ και η Ασόκα Τάνο επιστρέψτε στον Κορουσάντ με τον στόλο.
Το εποπτικό συμβούλιο της Γερουσίας θα αποφανθεί
αν θα παυθείς οριστικά των καθηκόντων σου.
Δεν μπορούμε να επιτρέψουμε μια στρατηγός των Δυνάμεων Ασφαλείας της ΚΔ
να τριγυρνά συμπεριφερόμενη σαν να έχουμε ακόμα Επανάσταση.
Έχουμε κυβέρνηση, και μαζί νόμους και κανόνες
τους οποίους η στρατηγός Σιντούλα δεν διστάζει να παραβεί
κατά το δοκούν.
Οφείλω να προστατεύω τους πολίτες της Δημοκρατίας,
κι αυτό ακριβώς έκανα με τον καλύτερο τρόπο που ξέρω.
Ώστε έτσι. Προστάτευες την Καινούργια Δημοκρατία αγνοώντας διαταγές;
Όχι. Προστάτευα την ΚΔ αγνοώντας εσάς.
Γερουσιαστή Ζιόνο, μπορούμε τουλάχιστον να συμφωνήσουμε
ότι οι ενέργειες της στρατηγού Σιντούλα αποκάλυψαν
πως κάτι συνέβαινε στον Σίτος;
Κάτι συνέβαινε, ναι.
Μόνο που αυτή η αναφορά μοιάζει με παιδικό παραμύθι.
Τζεντάι, ψεύτικοι Τζεντάι,
αστρικοί χάρτες, αστρικές φάλαινες, μακρινοί γαλαξίες.
Ειλικρινά, μπορούμε να πιστέψουμε κάτι από αυτά;
Η Έλσμπεθ ηγούνταν μιας συντονισμένης προσπάθειας
- αυτοκρατορικών υπολειμμάτων... - Ένσταση.
"Αυτοκρατορικά υπολείμματα". Ένας φορτισμένος όρος.
Δεν υπάρχει καμία απόδειξη περί συντονισμού
ανάμεσα στις σκόρπιες και φθίνουσες αυτοκρατορικές δυνάμεις.
Και η σύγκρουση στον Μάνταλορ;
Ακριβώς αυτό.
Ο Γκίντεον ήταν αυτόνομος πολέμαρχος.
Δεν υπάρχει απόδειξη ευρύτερης συνωμοσίας,
κι άρα καμία άμεση απειλή για την ΚΔ.
Αν επιστρέψει ο Θρον, αυτό θ' αλλάξει τάχιστα.
"Αν".
Δεν ξέρω τι με τρομάζει περισσότερο:
η πιθανότητα του τι μπορεί να συμβεί ή η απροθυμία σας να το δείτε.
Θα σου πω τι βλέπω:
μια στρατηγό που καταχράται την εξουσία της για ίδιον όφελος,
κι αυτό δεν το ανέχομαι.
Εισηγούμαι η στρατηγός να περάσει από στρατοδικείο
λόγω ανυπακοής σε ευθεία διαταγή.
Ταυτότητα, παρακαλώ.
Τι θράσος!
Συγγνώμη που διακόπτω, αλλά "ταυτότητα";
Δεν χρειάζεται να σου δείξω ταυτότητα.
Παρακαλώ, άσε με να περάσω. Είμαι ο C...
3PO.
Καλώς ήλθες.
Πώς από δω;
Αξιότιμη γερουσιαστά, με όλον τον σεβασμό,
έρχομαι εκ μέρους της γερουσιαστή Λέια Οργκάνα.
Μπορώ να μιλήσω;
Ασφαλώς.
Ευχαριστώ.
Η αξιότιμη γερουσιαστής Οργκάνα έλαβε γνώση
για τη δυσάρεστη κατάσταση
κι επιθυμεί να υποβάλει αυτήν τη μεταγραφή δεδομένων,
με την ελπίδα να συμβάλει στην επίλυση του ζητήματος.
Ενίσταμαι σφόδρα.
Ευχαριστώ.
Ετοιμαζόμουν να πω
ότι τα μεταγραφέντα δεδομένα αποκαλύπτουν πως η γερουσιαστής επικύρωσε προσωπικά
την αναγνωριστική αποστολή της στρατηγού Σιντούλα στον Σίτος,
εκφράζοντας ταυτόχρονα τη θλίψη της που ο γερουσιαστής Ζιόνο
οργάνωσε ψηφοφορία κατά της αποστολής
εν αγνοία της.
Αυτό είναι εξωφρενικό.
Το δικαστήριο δεν δέχεται τέτοια στοιχεία από τιποτένιο ντρόιντ.
Ναι, καλά.
Η γερουσιαστής Οργκάνα είναι πρόθυμη να παραβλέψει αυτήν την παρασπονδία,
ζητώντας να απευθύνετε περαιτέρω τυχόν επιφυλάξεις σας απευθείας σ' εκείνη,
ως προϊστάμενη του Συμβουλίου Άμυνας.
Ωραία, οπότε λύθηκε το θέμα.
Εκτός αν παραμένεις ανικανοποίητος, γερουσιαστή Ζιόνο;
Όχι, κυρία καγκελάριε.
Λύεται η συνεδρίαση.
"Τιποτένιο ντρόιντ";
Ευχαριστώ, 3PO.
Εκ της κατασκευής μου, και με μεγάλη μου χαρά,
είμαι στις υπηρεσίες σου, στρατηγέ.
Μοίραρχε Τέβα...
Στρατηγέ Σιντούλα, να σε απασχολήσω λίγο;
Ασφαλώς, καγκελάριε.
Δεν ξέρω τι σκαρώνετε εσύ κι η Λέια,
αλλά ξέρω ότι δεν επικύρωσε αυτήν την αποστολή.
Κι όμως.
Εκ των υστέρων.
Παραμέρισε τα συναισθήματά σου και μην αρνηθείς την ύπαρξή τους.
Πόσο πραγματική είναι η απειλή να επιστρέψει ο Θρον;
Ας προετοιμαστούμε για το χειρότερο,
ελπίζοντας για το καλύτερο.
Μέρος Επτά: ΟΝΕΙΡΑ ΚΑΙ ΠΑΡΑΝΟΙΑ
Σ' αυτόν τον πόλεμο, δεν θ' αντιμετωπίσεις μόνο ντρόιντ.
Τον στρατηγό Γκρίβους, την Ασάζ Βέντρες, ακόμα και τον κόμη Ντούκου.
Μπορεί να αντιμετωπίσεις οποιονδήποτε απ' αυτούς.
Ως δάσκαλος, έχω την ευθύνη να σε προετοιμάσω.
Γι' αυτό να εξασκείς συχνά αυτές τις κινήσεις.
Ή έστω πιο συχνά από μένα.
Δεν θα είμαι πάντα εκεί για να σε προσέχω.
Αν χωριστούμε ή συμβεί κάτι,
θα πρέπει να 'σαι ικανή να τα βγάλεις πέρα μόνη.
Μη φοβάσαι.
Να θυμάσαι όσα σου έμαθα και να εμπιστεύεσαι το ένστικτό σου.
Ξέρω πως θα τα καταφέρεις, Ασόκα.
Έκανε άλλες καμιά 20αριά τέτοιες ηχογραφήσεις.
Αυτή ήταν η τελευταία του.
Πολύ προνοητικός. Δεν το είχα αντιληφθεί.
Ήταν καλός δάσκαλος.
Ήθελες κάτι;
Νομίζω πως οι φάλαινες φτάνουν στο τέλος του ταξιδιού τους.
Γιατί το λες αυτό;
Σύμφωνα με τα όργανα μετρήσεών μου, μειώνεται η ταχύτητά τους.
Αφού βγούμε από το υπερδιάστημα, θα βρούμε τη Σαμπίν.
Πώς προτείνεις να το κάνουμε αυτό;
Αν έχουμε όντως ταξιδέψει σε άλλον γαλαξία,
οι αστρικοί μας χάρτες είναι άχρηστοι.
Έφτασε εδώ με τον εχθρό.
Αν βρούμε τον εχθρό, θα βρούμε και τη Σαμπίν.
Ευθεία και ακριβής όπως πάντα.
Αυτό είναι το στιλ μου.
Οφείλω να επισημάνω ότι απλώς εικάζεις
ότι οι φάλαινες μάς έφεραν στον σωστό γαλαξία,
πόσο μάλλον στο ίδιο σύστημα ή ακόμα και στον πλανήτη
όπου βρίσκεται η λαίδη Ρεν.
Νομίζω πως έχουμε καλές πιθανότητες.
Όχι, έχουμε φρικτές πιθανότητες. Αστρονομικά φρικτές.
Ας έλεγες κάτι, τότε.
Είπα. Αλλά εσύ ποτέ δεν...
Το χειρότερο είναι πως εύχομαι να έχεις δίκιο.
Το ξέρω.
Αυτό είναι. Βγαίνουμε από το υπερδιάστημα... τώρα.
Για να δούμε πού είμαστε.
Ενεργοποίηση σάρωσης.
Εντοπίζω πολλές παρεμβολές.
Κάτι δεν πάει καλά.
Πολλαπλά αντικείμενα βρίσκονται στον δρόμο μας.
Ας βγούμε έξω.
Ίσως είμαστε πιο ασφαλείς εδώ μέσα.
Ένα αυτοκρατορικό ναρκοπέδιο στήθηκε γύρω από το σημείο άφιξης.
Πορεία προς τον πλανήτη. Το ναρκοπέδιο δεν εκτείνεται ως εκεί.
Τουλάχιστον οι φάλαινες μάς παρέχουν κάλυψη.
Ήταν ανάγκη να μιλήσεις;
Εξέφραζα την αισιοδοξία μου.
Κοντεύουμε να περάσουμε.
Και... ξεμπερδέψαμε.
Πάντως, βρήκαμε τον εχθρό.
Πλησιάζουν πολλά μαχητικά.
Πάω προς το πεδίο με τα συντρίμμια.
Δεν θα το πρότεινα.
Πού πήγε η αισιοδοξία σου;
Δεν βρίσκω άνοιγμα. Το πεδίο είναι πολύ πυκνό.
Δεν βλέπω κάτι στο ραντάρ.
Αρχιναύαρχε, όπως ανέμενες, το ναρκοπέδιο ενεργοποιήθηκε
από ένα κοπάδι αστρικές φάλαινες.
Ανάμεσά τους ήταν κι ένα σκάφος Τ-6 των Τζεντάι.
Φαίνεται πως η Ασόκα Τάνο ζει και βασιλεύει εντέλει.
Ορίστε όλα όσα έχουμε γι' αυτή στη βάση αναζήτησης.
Δάσκαλός της ήταν ο στρατηγός Άνακιν Σκαϊγουόκερ;
Ναι.
Είστε σίγουροι ότι βρήκατε μόνο ένα σκάφος;
Σωστά, αρχιναύαρχε.
Τα μαχητικά μας κλείδωσαν ήδη τον στόχο και τον καταδιώκουν μέσα στα συντρίμμια.
Έξοχα. Ευχαριστώ, κυβερνήτη.
Αποσύρετε τα μαχητικά. Πείτε τους να είναι σε αναμονή.
Γιατί να μην καταδιώξουν;
Ας μη σπαταλάμε τους πόρους μας.
Με όλο τον σεβασμό, αρχιναύαρχε,
αν δεν τους καταδιώξουμε, θα τους χάσουμε μες στα συντρίμμια.
Έχεις δίκιο, ασφαλώς. Οι Τζεντάι ξέρουν καλά να κρύβονται.
Το κάνουν τόσα χρόνια.
Όμως, τώρα μαθαίνουμε την αντίπαλό μας.
Κι αν είναι σαν τον δάσκαλό της,
θα είναι απρόβλεπτη και αρκετά επικίνδυνη.
Γι' αυτό οφείλουμε να ελέγχουμε όλες τις μεταβλητές.
Να τη βάλουμε σε μονοπάτι της αρεσκείας μας,
ώστε όποια κατεύθυνση κι αν ακολουθήσει,
να είμαστε πάντα ένα βήμα μπροστά.
Τα μαχητικά σταμάτησαν την καταδίωξη κι αντιλαμβάνομαι γιατί.
Θα γίνουμε σκόνη αν μείνουμε εδώ κι άλλο.
Δεν μ' αρέσει αυτό. Πώς ήξεραν ότι θα ερχόμασταν;
Ο Θρον οργάνωσε την επίθεση.
Άρα ο εχθρός τον βρήκε ήδη.
Έτσι φαίνεται.
Θα κάνω μια σάρωση μήπως κι εντοπίσω τη λαίδη Ρεν.
Ξεκουράστηκες;
Λιγάκι, ευχαριστώ.
Δεν φανταζόμουν πόσο άλλαξαν τα πράγματα.
Ακόμα προσπαθώ να χωνέψω όσα μου είπες.
Η Αυτοκρατορία ηττήθηκε;
Στη Μάχη του Έντορ.
Κι ο Αυτοκράτορας πέθανε;
Έτσι λέει ο κόσμος.
Οπότε, έχουμε Καινούργια Δημοκρατία,
ο Ζεμπ εκπαιδεύει νεοσύλλεκτους και η Χέρα διοικεί τον στόλο.
Όλα αυτά τα έχασα.
Πάει καιρός.
Είχα αρχίσει να πιστεύω πως δεν θα σε βρίσκαμε ποτέ.
Και πώς, εντέλει;
Τι;
Με βρήκατε. Δεν μου είπες.
Είναι περίπλοκο.
Ως συνήθως ή χειρότερα;
Χειρότερα.
Οπότε, καλύτερα ν' αλλάξουμε θέμα συζήτησης, μάλλον.
Να ξέρεις, όμως, ότι είναι σημαντικό να γυρίσουμε στην πατρίδα.
Η Ασόκα με δέχτηκε ως ασκούμενη.
Τι έκανε λέει; Γιατί;
Θέλω να πω, συγχαρητήρια.
- Σοβαρά; - Πες κι άλλα!
Όχι, αυτό είναι σπουδαίο. Και κατανοητό, βεβαίως.
Είχες εκπαιδευτεί λιγάκι όταν πρωτομάθαινα εγώ.
Το θυμάμαι.
Μάλιστα. Και πού είναι η Ασόκα; Έρχεται;
Κι αυτό περίπλοκο;
Ναι.
Μεγάλες Μητέρες, χρειάζομαι τη βοήθειά σας.
Στις υπηρεσίες σου, αφέντη.
Η Ασόκα Τάνο κρύβεται στο νεκροταφείο.
Βρείτε την.
Μάλιστα, αρχιναύαρχε.
Τίποτα. Δεν μπορώ να εντοπίσω τη λαίδη Ρεν.
Είτε χάλασαν οι σαρωτές μου ή μπλόκαραν απ' τα πολλά συντρίμμια.
Να ξαναδοκιμάσω;
Όχι.
Δεν χρειαζόμαστε σάρωση.
Υπάρχει κι άλλος τρόπος.
Πιστεύεις πως ο δεσμός σας είναι τόσο ισχυρός;
Σαμπίν.
Δεν ήταν τόσο χάλια. Όπως βλέπεις, έπιασα φιλίες.
Οι Νότι είναι φανταστικοί.
Με περιμάζεψαν όταν ήθελα βοήθεια, μου έδωσαν αυτήν την άκατο.
Πρέπει να είσαι συνεχώς σε κίνηση με τους ληστές που τριγυρνούν...
Σαμπίν.
Ασόκα.
Είσαι καλά;
Σαμπίν;
Τη βλέπω.
Η Τζεντάι είναι εκεί.
Λοχαγέ Ίνοκ.
Έχεις τις συντεταγμένες.
Άρξατε πυρ.
Κάτι παίχτηκε. Τι ήταν;
Δεν ξέρω. Μια αίσθηση.
Τι είδους;
Οικεία.
Μας βρήκαν!
Μην ανησυχείς. Ξέρω πού πηγαίνουμε.
Θεσπέσια. Φύγαμε, λοιπόν.
Συγχαρητήρια. Τη βγάλαμε από την κρυψώνα της.
Να στήσουμε την άμυνά μας;
Όχι, δεν ενδιαφέρεται για μας η Τζεντάι.
Η Τάνο θα αναζητήσει τη Σαμπίν Ρεν, την οποία στείλαμε έξυπνα μακριά από δω.
Επικοινώνησε με τα μαχητικά και πες τους να επανεμπλακούν με τον εχθρό.
Φίλοι σου;
Όχι.
Επικοινώνησε με τον Θρον.
Σκότωσε τη Σαμπίν Ρεν και τον Μπρίτζερ.
Και λάβε αξίωμα στην ανερχόμενη Αυτοκρατορία.
Δεν θα βοηθήσεις;
Η φιλοδοξία σου σε οδηγεί προς μία κατεύθυνση.
Το δικό μου μονοπάτι οδηγεί αλλού.
Εντόπισα τον Έζρα Μπρίτζερ.
Στέλνω τις συντεταγμένες του.
Μια τελευταία συμβουλή, Σιν.
Η ανυπομονησία για τη νίκη οδηγεί με βεβαιότητα στην ήττα.
Αρχιναύαρχε, λάβαμε σήμα με το στίγμα του Μπρίτζερ.
Στείλτε δύο καταδρομικά για βοήθεια στους μισθοφόρους.
Αν ο λόρδος Μπέιλαν αποδειχτεί ικανός, ίσως βγούμε νικητές.
Χαριτωμένο. Κάνα όπλο της προκοπής;
Είναι φιλειρηνικός λαός.
Ας είναι φιλειρηνικοί, όχι όμως κι απροστάτευτοι.
Τόσα χρόνια επιβιώνουν.
Δεν γίνεται να τους αφήσουμε. Θα κινηθώ κυκλικά.
Μπες μέσα. Αναλαμβάνω εγώ.
Ποια είναι αυτή;
Σαν εσένα, αλλά χωρίς την αίσθηση του χιούμορ.
Φωτόσπαθο;
- Ναι. - Ωραία.
Να ετοιμαστούμε.
Κλείδωσε την πόρτα.
Θα τα καταφέρουμε. Πήγαινε.
Πρέπει να κατέβω εκεί κάτω.
Απαγορεύεται η προσγείωση όσο δεχόμαστε επίθεση. Το πρωτόκολλο των Τζεντάι...
- Δεν θα προσγειωθούμε. - Όχι πάλι τα ίδια.
Ναι, πάλι.
Μόλις πατήσω στο έδαφος, παράσυρε τα μαχητικά.
Ναι, βεβαίως. Θυμήσου, όμως, τι έγινε την τελευταία φορά.
Είχες χάλια συγχρονισμό.
- Και γι' αυτό δεν είχα τύψεις; - Όχι.
Με το σήμα μου.
Ελήφθη.
Τρία, δύο, ένα, τώρα!
Πωπώ! Αυτό κι αν είναι έκπληξη.
Δεν περίμενα να ξαναδώ εσένα.
Απογοητεύτηκες;
Όχι.
Όμως, δεν μπορώ να σ' αφήσω να παρέμβεις.
Δεν έχω καιρό για τέτοια.
Το ξέρω.
Τι λέει το πλάνο;
Ορίστε. Κάνε τα δικά σου.
Ποια δικά μου;
Το φωτόσπαθό σου. Πάρ' το.
- Κράτα το εσύ. - Ορίστε;
Δεν το χρειάζομαι. Άλλωστε, εσύ έκανες εξάσκηση.
Πολύ αστείο.
- Όχι, σοβαρά μιλάω. - Πάρ' το!
Το έδωσα σ' εσένα. Σου ανήκει πλέον.
Πάρε ένα μπλάστερ, έστω.
Όχι. Η Δύναμη είναι με το μέρος μου. Δεν χρειάζομαι κάτι άλλο.
Εγώ πάντως θα χρειαστώ περισσότερα.
Παραλίγο.
Δεν σε βλέπω καλά.
Πάνω της, τώρα.
Δεν μπορείς να με νικήσεις.
Ίσως. Δεν είναι ανάγκη.
Όχι, καλά είμαι.
Μείνε μέσα και κλείσε την πόρτα.
Κουνηθείτε!
- Φύγετε! - Από δω, εμπρός!
Γρήγορα!
Αναπτύξτε τις ομάδες ένα και δύο. Κυκλώστε τους από δύο πλευρές ταυτόχρονα.
Υπερτερούμε.
Λείπει ένας μισθοφόρος από τις δυνάμεις μας.
Πού είναι ο Μπέιλαν Σκολ;
Κατευθυνθείτε προς τον στόχο.
Εμπρός, λάβετε θέσεις.
Καταστρέψτε τους.
Σταθείτε!
Μπορούμε να... μιλήσουμε.
Ή μπορούμε απλώς...
Δεν θέλετε να μας πάρετε αιχμάλωτους;
- Ή... - Πυρ!
Έφοδος!
Ξανάσμιξαν όλοι.
Ελπίζω να επιζήσω για να δω τι θα γίνει.
Τι σπάνιο θέαμα! Σχεδόν σαν τους Τζεντάι από τα παλιά.
Ανακαλέστε τα καταδρομικά. Ακυρώστε την εναέρια καταδίωξη.
Αυτές είναι δυσάρεστες, αλλά αποδεκτές απώλειες,
δεδομένης της απουσίας του λόρδου Μπέιλαν.
Αν δει κανείς τη μεγάλη εικόνα,
μπορεί να χαρακτηρίσει επιτυχία αυτήν την πρώτη αναμέτρηση με την Τάνο.
Εγώ βλέπω μόνο πως οι εχθροί μας επανενώθηκαν.
Να σου πω τι βλέπω εγώ.
Με τον εχθρό απασχολημένο, η μεταφορά φορτίου έχει σχεδόν τελειώσει.
Που σημαίνει ότι όπου να 'ναι φεύγουμε απ' αυτό το καταραμένο μέρος.
Η Ασόκα Τάνο έχασε το μόνο που δεν την έπαιρνε να χάσει σήμερα.
Χρόνο.
Ο χρόνος είναι στο πλευρό μας πλέον.
Και θα φροντίσω να παραμείνει.
Βγείτε έξω.
Κάντε πίσω.
Οπισθοχώρηση!
Πίσω στο σκάφος!
Παράδωσε το όπλο σου.
Να σε βοηθήσω.
Ασόκα.
Νόμιζα πως είχε σκοτωθεί.
Να χάσω αυτήν την επανένωση;
Όπα, νόμιζες πως είχε σκοτωθεί;
Προφανώς, έκανα λάθος.
Μη φοβάσαι. Είναι φίλοι.
Είναι όλοι φίλοι.
Παιδιά, έχω ένα προαίσθημα.
Πιστεύω πως θα γυρίσουμε πίσω τελικά.
ΒΑΣΙΣΜΕΝΟ ΣΤΟ STAR WARS ΤΟΥ ΤΖΟΡΤΖ ΛΟΥΚΑΣ
Απόδοση διαλόγων: Φίλιππος Ηρακλειώτης